open-index/open-wikipedia-markdown huggingface dataset:
Bolnisi rist

**Bolnisi rist** (gruusia keeles ბოლნური ჯვარი *bolnuri džvari*) on risti üks erikujusid ning Gruusia üks rahvussümboleid. Rist pärineb 5. sajandil ehitatud Bolnisi Sioni kiriku ehitusdekoorist. Risti võidakse kujutada nii koos seda ümbritseva ringiga nii nagu originaalkujutisel, kui ka ilma selleta.

Kujult on Kreeka ristil põhinev Bolnisi rist üks käppristi (*croix pattée*) variante, mis oli hilisantiigi ja varakeskaja kristlikus sümboolikas sageli kasutatud motiiv. Bolnisi risti iseloomulik tunnus on ristiharude nõgusus nii külgedel kui ka haru tipus (Gruusia lipul on küll käppristid, ent need pole Bolnisi ristid).

Bolnisi risti peetakse näiteks universaalse kristliku sümboli kohandamisest kohaliku traditsiooni järgi ja kiriku rollist Gruusia kunstitraditsiooni kujundajana.

Bolnisi risti kasutab sageli Gruusia Õigeusu Kirik.

Samuti on Bolnisi rist Bolnisi linna vapil ja lipul.

Bolnisi kiriku raidtekst ja rist on kujutatud Gruusia 500-larisel rahatähel.

## Pildid

Bolnisi COA.svg|miniatur|Bolnisi rist Bolnisi vapil
Flag of Bolnisi Municipality.svg|Bolnisi lipp
Ascension of the Cross bas-relief, Jvari Monastery.jpg|Risti ülendamine, reljeef Džvari kloostris
Rabati, Akhaltsikhe Fortress Museum 18.JPG|Raiddetail Bolnisi ristiga 10. sajandist, muuseum Rabatis
Spring in the Orthodox church in Batumi, Georgia.jpg|Veeallikas õigeusu kiriku õues Batumis
2025-02-16 Old benches in Vaso Godziashvili Garden.jpg|Nõukogudeaegsed pingid Tbilisis


## Viited
Loti departemangu haldusüksuste loend

Selles loendis on ära toodud kõik Loti departemangu haldusüksused (ringkonnad, kantonid ja vallad). Lisaks on toodud ka INSEE kood. 

## Kantonid
Departemangus on kokku 17 kantonit. Vallad Cahors (kogupindalaga 64,72 km²) ja Figeac (kogupindalaga 35,16 km²) on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. Jagatud vallad mille osad moodustavad ise kantoni jäävad andmete puudusel ilma pindala välja toomata.

## Vallad
Departemangu 313 valda (seisuga 1. jaanuar 2019):
Suusahüpped 1972. aasta taliolümpiamängudel

**[[Suusahüpped]] [[1972. aasta taliolümpiamängud]]el** toimusid 6.–11. veebruarini. Suure mäe hüpped toimusid Ōkurayama suusahüppestaadionil ja normaalmäe hüpped Miyanomori suusahüppestaadionil. Need olid ka 29. põhja suusaalade maailmameistrivõistlused. Lisaks olümpiamedalitele anti välja ka maailmameistrivõistluste medaleid. 

Jaapani meeskonna strateegia toimis: normaalmäe hüpetel saadi kolmikvõit. Vaatamata kolmele võidule 1971/72. aasta nelja hüppemäe turneel pidi võitja Yukio Kasaya enne Bischofshofenis toimunud finaalvõistlust koju tagasi lendama, et koos meeskonnakaaslastega intensiivselt olümpiavõistlusteks valmistuda. Vastasel juhul oleks tal olnud võimalus saada esimeseks sportlaseks, kes võidab kõik neli nelja hüppemäe turniiri individuaalvõistlust.

Need olid kõigist taliolümpiamängude hüppevõistlustest ühed meeldejäävamad. Normaalmäel (70 m) saavutas korraldajamaa Jaapan hämmastava kolmikvõidu, mis oli nende esimene medal olümpiamängude suusahüpete ajaloos, samas kui suure mäe (90 m) võistluse võitis Wojciech Fortuna, teismeline Poolast, kes oli puhangulisest tuulest kasu lõiganud. See oli Poola esimene taliolümpia kuldmedal.

## Tulemused

### Normaalmägi


		

Finaal: 6. veebruar 
Osavõtjaid: 56
Riike: 16
**[[Suusahüpped 1968. aasta taliolümpiamängudel#Normaalmägi|Olümpiavõitja 1968]]**: Jiří Raška, 
**[[1970. aasta põhja suusaalade maailmameistrivõistlused#Normaalmägi|Maailmameister 1970]] **: Gari Napalkov, 
**[https://www.olympics.com/en/olympic-games/sapporo-1972/results/ski-jumping/normal-hill-individual-men Ametlikud tulemused]**


### Suur mägi


			

Finaal: 11. veebruar 
Osavõtjaid: 52
Riike: 15
**[[Suusahüpped 1968. aasta taliolümpiamängudel#Suur mägi|Olümpiavõitja 1968]]**: Vladimir Beloussov, 
**[[1970. aasta põhja suusaalade maailmameistrivõistlused#Suur mägi|Maailmameister 1970]]**: Gari Napalkov, 
**[https://www.olympics.com/en/olympic-games/sapporo-1972/results/ski-jumping/large-hill-individual-men Ametlikud tulemused]**


## Medalid

{| class="wikitable" style="text-align:center;"
|- bgcolor="#efefef"
! colspan=6|  Sapporo 1972 
|-

## Välislingid

*Tulemused sports-reference.com veebilehel
Looduskaitse all olevad seened Soomes

2023. aasta seisuga kaitsealused seened Soomes on välja toodud Finlexi vastaval aadressil  ja jagatud erinevatesse kategooriatesse. Lisaks vaata Soome seente punast nimestikku.

## Šampinjoni- (''Agaricales'') ja puravikulaadsed (''Boletales'')

## Mittelehikseened (''Aphyllophorales'')

## Puguseened (''Gasteromycetes'')

## Kottseened (''Ascomycota'')

## Samblikud (''Lichenes'')

## Viited
Lauren Grinberg

**Lauren Grinberg** (sündinud 8. märtsil 2000 Tallinnas) on eesti näitleja.

Ta on lõpetanud Tallinna Prantsuse Lütseumi ja 2024. aastal Eesti Muusika- ja Teatriakadeemia lavakunstikooli teatrikunsti õppekava näitleja erialal (31. lend).

Alates 2024. aasta sügisest on Lauren Grinberg Ugala teatri näitleja.

## Viited
Coronado saared

**Coronado saared** (hispaania keeles *Islas Coronado* või *Islas Coronados*; tõlkes 'Kroonimissaared') on Vaikse ookeani saarestik, mis asub umbes 13 km kaugusel Mehhiko Baja California osariigi looderannikust. Kuulub Mehhikole.

Tugevate tuulte ja lainete poolt räsitud kivised saared on enamjaolt asustamata, kuid saarel elab majakavaht ning paikneb väike sõjaväegarnison. Saared pakuvad vaatamata välimusele, olulist varjupaika merelindudele ning seal kasvab taimestik, sealhulgas kuut endeemilist liiki, mida ei leidu mitte kusagil mujal maailmas. Saarte ümbruses elab laialdane ja mitmekesine mereelustik.

Saarte ajalugu ulatub tuhandete aastate taha, mil neid kasutasid aeg-ajalt piirkonna põlisrahvad. Esimesed eurooplastest meresõitjad nägid saari 1542. aastal. Sajandeid hiljem said saartest nädalalõpureiside sihtkohad, salajased hasartmängukohtad ja salakaubavedajate peatuspaigad kuniks Mehhiko merevägi hakkas rikkumisi tõsisemalt jälgima ja tõkestama. Ameerika Ühendriikides asuv Coronado linn, mis jääb saartest 27 km põhja suunas, sai oma nime saarte järgi. Teise maailmasõja ajal kasutasid Mehhiko ja Ameerika Ühendriigid saari ühisteks sõjalisteks õppusteks, kuid need said kurikuulsaks, kui USA allveetõrjelaev pommitas saart kooskõlastamata harjutuse ajal. Saarel paiknesid pommitamise ajal Mehhiko mereväelased ning Mehhiko valitsus esitas juhtumi tõttu kaebuse. Laeva komandör, tulevane saientoloogia looja L. Ron Hubbard, vabastati juhtumi tõttu ametist.

Tänapäeval on Coronado saared Mehhiko looduskaitseala. Külastajatel on lubatud nende vetes peatuda, sukelduda ja snorgeldada, kuid saarte endi külastamine ei ole lubatud.

## Viited
Meriino lammas

**Meriino lammas** ehk **meriino** on peene säbrulise villaga lambatõug, keda kasvatatakse peamiselt villa tootmiseks. Tõu aretuses on keskendutud villa omadustele, mistõttu on vähenenud kehamass ja liha kvaliteet .

## Tõuomadused ja kohanemisvõime

Meriino lambad on peene, tiheda ja ühtlase valge villaga. Tõugu hinnatakse vastupidava kehaehituse ja kõrgekvaliteedilise villa tõttu — lühike kael, tugevad jalad ja hea tervis teevad nad sobivaks erinevatesse pidamistingimustesse. Mõnel isendil esinevad naha voldid, mis suurendavad villa saagikust.

Tänu geneetilistele eripäradele suudavad meriinod hästi kohaneda erinevate kliimatingimustega. Uuringud on näidanud, et nende ainevahetuse regulatsioon, tugev immuunsüsteem, kehatemperatuuri kontroll ja võime taluda hapnikuvaegust on seotud nende päritoluga. Neid kasvatatakse edukalt nii põllumajanduspiirkondades kui ka rasketes mägitingimustes, kus nad ületavad teisi kariloomi kuumataluvuse poolest.

## Päritolu
Meriino tõu kujunemist seostatakse Hispaaniaga, kus see arenes välja mitmete ajalooliste perioodide vältel kohaliku lambakarja ristamisel välismaiste tõugudega:

sajandil eKr – 5. sajandil pKr toodi sisse aretusloomi Põhja-Itaalia Apuulia piirkonnast,

8. sajandil lisandus mõju Põhja-Aafrikast pärit berberi lambatõult,

15. sajandil Inglismaalt toodud peenvillalistelt kotsvoldi lammastelt.

Kuigi kõigil neil tõugudel oli oma roll meriino kujunemisel, näitavad uuringud, et enamik eellastest pärines siiski Hispaaniast.

## Tootlikkus ja villa omadused
Meriinovill on kõrgelt hinnatud materjal kvaliteetsete tekstiilide tootmisel ning sellest valmistatud rõivad on tarbijate seas eelistatud. Villkatte moodustavad üksnes alusvillkarvad, mis on peened ja lühikesed, andes sellele erilise pehmuse ja soojapidavuse.

## Viited
Suusahüpped 1980. aasta taliolümpiamängudel

**[[Suusahüpped]] [[1980. aasta taliolümpiamängud]]el** toimusid 17. veebruarist kuni 23. veebruarini Lake Placidi olümpia suusahüppekompleksis. Need olid ka 33. põhja suusaalade maailmameistrivõistlused. Lisaks olümpiamedalitele anti välja ka maailmameistrivõistluste medaleid.

Väga tugevad võistkonnad olid Austrial ja Soomel, kes jagasid omavahel neli medalit ja kumbki tuli olümpiavõitjaks.

## Tulemused

### Normaalmägi


										

Finaal: 17. veebruar 
Osavõtjaid: 53
Riike: 18
**[[Suusahüpped 1976. aasta taliolümpiamängudel#Normaalmägi|Olümpiavõitja 1976]]**: Hans-Georg Aschenbach, 
**[[1978. aasta põhja suusaalade maailmameistrivõistlused#Normaalmägi|Maailmameister 1978]] **: Mathias Buse, 
**[https://www.olympics.com/en/olympic-games/lake-placid-1980/results/ski-jumping/normal-hill-individual-men Ametlikud tulemused]**


### Suur mägi


														

Finaal: 23. veebruar 
Osavõtjaid: 53
Riike: 18
**[[Suusahüpped 1976. aasta taliolümpiamängudel#Suur mägi|Olümpiavõitja 1976]]**: Karl Schnabl, 
**[[1978. aasta põhja suusaalade maailmameistrivõistlused#Suur mägi|Maailmameister 1978]]**: Tapio Räisänen, 
**[https://www.olympics.com/en/olympic-games/lake-placid-1980/results/ski-jumping/large-hill-individual-men Ametlikud tulemused]**


## Medalid

{| class="wikitable" style="text-align:center;"
|- bgcolor="#efefef"
! colspan=6|  Lake Placid 1980 
|-

## Välislingid

*Tulemused sports-reference.com veebilehel
Edgar-Karl Altmäe

**Edgar-Karl Altmäe** (perekonnanimi kuni 7. aprillini 1936 **Allermann**; ka **Edgar Altmäe**; 5. veebruar (vkj) / 18. veebruar 1917 Tallinn – 26. september 1945) oli eesti poksija.

Ta sai Eesti meistrivõistlustel 1937. aastal poolraskekaalus (kuni 175 naela ehk 79,4 kg) teise koha.

Ta oli kokku kahekordne Eesti meister, 1938. aastal poolraskekaalus (kuni 175 naela ehk 79,4 kg) ja 1939. aastal raskekaalus (üle 175 naela ehk 79,4 kg).

Ta mobiliseeriti Nõukogude–Saksa sõja alguses 27. juulil 1941 Punaarmeesse. Ta jäi teadmata kadunuks juulis 1941.

Ilmselt tunnistati ta 26. septembril 1945 surnuks lese Vappu Altmäe (1917–2007) nõudmisel, sest Vappu abiellus uuesti juba 29. septembril 1945 samuti Punaarmees teeninud ajakirjanik Vladimir Raudsepaga.

## Viited

## Välislingid
*Edgar-Karl Altmäe sporditulemusi
*Geni.com
Paetongtarn Shinawatra

**Paetongtarn Shinawatra** (tai keeles แพทองธาร ชินวัตร; hüüdnimi **Ung Ing**; sündinud 21. augustil 1986 Bangkokis) on Tai poliitik, kes oli 16. augustist 2024 kuni 29. augustini 2025 Tai peaminister. 

Ta juhib aastast 2023 Pheu Thai Parteid.
 
Shinawatra suguvõsas on veel prominentseid poliitikuid: Paetongtarni isa Thaksin Shinawatra oli peaminister aastatel 2001–2006 ning tädi Yingluck Shinawatra 2011–2014. Paetongtarn Shinawatra on riigi ajaloo noorim peaminister. Alates 30. juunist 2025 on ta ka kultuuriminister.

1. juulil 2025 peatas Tai Konstitutsioonikohus tema volitused ning valitsusjuhi kohuseid hakkas täitma asepeaminister Suriya Juangroongruangkit. 

29. augustil 2025 tagandas Tai konstitutsioonikohus peaminister Paetongtarn Shinawatra eetikanormide rikkumise tõttu ametist pärast vaid aastast võimul olemist, mis oli Reutersi hinnangul järjekordne purustav hoop Shinawatra poliitilisele dünastiale ja võib sisse juhatada uue segaduste perioodi.

## Viited
Suusahüpped 1976. aasta taliolümpiamängudel

**[[Suusahüpped]] [[1976. aasta taliolümpiamängud]]el** toimusid 7.–15. veebruarini. Need olid ka 31. põhja suusaalade maailmameistrivõistlused. Lisaks olümpiamedalitele anti välja ka maailmameistrivõistluste medaleid. Toimumispaigaks olid Bergiseli suusahüppemägi ja Toni Seelose olümpiahüppemägi Seefeldis Tiroolis. Pärast 1964. ja 1968. aastat oli see kolmas ja viimane kord, kui olümpia suusahüppevõistlused toimusid erinevates kohtades.

## Tulemused

### Normaalmägi


				

Finaal: 17. veebruar 
Osavõtjaid: 53
Riike: 18
**[[Suusahüpped 1972. aasta taliolümpiamängudel#Normaalmägi|Olümpiavõitja 1972]]**: Yukio Kasaya, 
**[[1974. aasta põhja suusaalade maailmameistrivõistlused#Normaalmägi K70|Maailmameister 1974]] **: Hans-Georg Aschenbach, 
**[https://www.olympics.com/en/olympic-games/innsbruck-1976/results/ski-jumping/normal-hill-individual-men Ametlikud tulemused]**


### Suur mägi


								

Finaal: 15. veebruar 
Osavõtjaid: 54
Riike: 15
**[[Suusahüpped 1972. aasta taliolümpiamängudel#Suur mägi|Olümpiavõitja 1972]]**: Wojciech Fortuna, 
**[[1974. aasta põhja suusaalade maailmameistrivõistlused#Suur mägi K90|Maailmameister 1974]]**: Hans-Georg Aschenbach, 
**[https://www.olympics.com/en/olympic-games/innsbruck-1976/results/ski-jumping/large-hill-individual-men Ametlikud tulemused]**


## Medalid

{| class="wikitable" style="text-align:center;"
|- bgcolor="#efefef"
! colspan=6|  Innsbruck 1976 
|-

## Välislingid

*Tulemused sports-reference.com veebilehel
Romb (heraldika)

**Romb** ehk **kaldruut** (prantsuse keeles *losange*, inglise keeles *lozenge*, saksa keeles *Raute*) on heraldikas rombikujuline subordinaaride hulka kuuluv vapikujund, enamasti veidi kitsam võrreldes kõrgusega, meenutades sageli ruutu masti tähist.

## Erikujud
Rombi kitsam variant, mille kõrgus on märgatavalt suurem laiusest, on **fusiil** (prantsuse *fusée*, inglise *fusil*, saksa *Spindel* ja *Wecke*).

Mõnedes heraldikatraditsioonides võidakse eristada **õõnes rombi** (inglise *mascle*, prantsuse *macle*, *losange évidé*, saksa *Fensterraute*) ja **läbistatud rombi** (inglise *rustre*). Kilp või väli võib olla rombidega kaetud või rombiline (inglise *lozengy*, *fusilly*, saksa *wecked*).

## Pildid

Wappen der Familie von Oberg.jpg|Obergi suguvõsa vapp (1550. aastate puulõige)
Piiskopi vapikivi Martna kirikul.JPG|Johannes III rombidega vapp Martna kirikul
Blason ville fr Andilly (Haute-Savoie).svg|Kolme kuldse fusiiliga Andilly vapp (Haute-Savoie)
Blason ville fr Vieillevigne (Haute-Garonne).svg|Vieillevigne'i  vapp (Haute-Garonne)
DEU Pfaffing COA.svg|Kolm fusiili Pfaffingi vapil
Coa Illustration Mascle four.svg|Neli õõnes rombi Négy vapil
Blason ville fr Courris (Tarn).svg|Läbistatud romb Courris' linna vapil (Tarn)
Blason ville fr Labosse (60).svg|Rombiline Labosse'i vapp (Oise)
DEU Frettenheim COA.svg|Rombiline väli Frettenheimi vapil


## Viited
Suusahüpped 1984. aasta taliolümpiamängudel

**[[Suusahüpped]] [[1984. aasta taliolümpiamängud]]el** toimusid 12. veebruarist kuni 18. veebruarini. Võistlused toimusid Igmani mäele ehitatud kompleksis Sarajevost edelas. 

Mänge domineerisid kaks noort võistlejat, kui 19-aastane idasakslane Jens Weissflog jagas rambivalgust aasta vanema soomlase Matti Nykäneniga. Normaalmäel võitis Weissflog enne Nykäneni, suurel mäel oli aga võidujärjekord vastupidine. 

See oli viimane kord, kui suusahüppealad arvestati maailmameistrivõistluste hulka. Võistkondlik suusahüppeala, mis esmakordselt toimus 1982. aasta maailmameistrivõistlustel, ei kuulunud veel olümpiaprogrammi. 

## Tulemused

### Normaalmägi


																

Finaal: 12. veebruar 
Osavõtjaid: 58
Riike: 17
**[[Suusahüpped 1980. aasta taliolümpiamängudel#Normaalmägi|Olümpiavõitja 1980]]**: Toni Innauer, 
**[[1982. aasta põhja suusaalade maailmameistrivõistlused#Normaalmägi|Maailmameister 1982]] **: Armin Kogler, 
**[https://www.olympics.com/en/olympic-games/sarajevo-1984/results/ski-jumping/normal-hill-individual-men Ametlikud tulemused]**


### Suur mägi


																		

Finaal: 18. veebruar 
Osavõtjaid: 53
Riike: 17
**[[Suusahüpped 1980. aasta taliolümpiamängudel#Suur mägi|Olümpiavõitja 1980]]**: Jouko Törmänenl, 
**[[1982. aasta põhja suusaalade maailmameistrivõistlused#Suur mägi|Maailmameister 1982]]**: Matti Nykänen, 
**[https://www.olympics.com/en/olympic-games/sarajevo-1984/results/ski-jumping/large-hill-individual-men Ametlikud tulemused]**


## Medalid

{| class="wikitable" style="text-align:center;"
|- bgcolor="#efefef"
! colspan=6|  Sarajevo 1984 
|-

## Välislingid

*Tulemused sports-reference.com veebilehel
Saalomoni sõlm

**Saalomoni sõlm** ehk **Saalomoni pitsat** (ladina *sigillum Salomonis*) on kahest rõngaks suletud paelast, mis on omavahel põimunud, kujundatud ornamendimotiiv, mida on kasutatud paljudes kultuurides.

## Kirjeldus
Enamikul kujutistel põimuvad paelad vaheldumisi teineteise pealt ja alt, moodustades keskel nelinurkse ava; paelte ülejäänud osa on suunatud nelja silmusena ristikujuliselt neljas suunas. Need silmused võivad olla kujundatud ovaalsetena, nurgelistena või kolmnurksetena, samuti võivad nad lõppeda mõne ornamendimotiiviga, näiteks lehekujuga.

## Kasutamine
Saalomoni sõlme võib sageli leida Vana-Rooma mosaiikidelt. Samuti esineb see varakeskajast alates koos põimornamendiga kiviristide ja kirikute dekooris, enamasti reljeefidel, kuid ka kiviraidurimärkidel ja arvatavasti tõrjemaagilise märgina keskaegses grafitis.

## Pildid

San-Tome-Bergamo (detail).jpg|Reljeef San-Tome kirikus Almennos Bergamos
Aquileia, Basilica. Foto Giovanni Dall'Orto4.jpg|Rooma mosaiik Aquileias
Church of the Nativity mosaic floor..jpg|Petlemma Sünnikiriku põrandamosaiik
Athenry Priory Solomon's Knot as Mason's Mark 2009 09 13.jpg|Saalomoni sõlme kujuline kiviraidurimärk Athenry prioraadis
Codex Bodmer 127 077r Detail.jpg|Illumineeritud initsiaal C Codex Bodmeris, 077r, 12.-13. sajand
Reliquiario di s. elena, in legno di sandalo e gemme, 1150 ca. (s.m. in aracoeli) 07 nodo gordiano.jpg|Sandlipuust relikviaar, Itaalia, u 1150
Newes Modelbuch in Kupffer (Page 36r) MET DP363828.jpg|17. sajandi alguse mustriraamat "Newes Modelbuch in Kupffer"  (36r)
Karja kirik taevalagi 2005.jpg|Karja kiriku laemaaling


## Vaata ka
* Valknut
* Silmusnelinurk
* Merihobusüda

## Viited

## Välislingid
* Solomon’s Knot. - Devon Historic Graffiti Survey
Suusahüpped 1988. aasta taliolümpiamängudel

**[[Suusahüpped]] [[1988. aasta taliolümpiamängud]]el** koosnesid kolmest alalt, mis toimusid 14. veebruarist kuni 24. veebruarini Alberta suusahüppemäel Kanada olümpiapargis. Calgary mängudele lisandus uus ala, mis oli esimene programmimuudatus pärast 1964. aastat, kui debüteeris võistkondlik ala. 

Silmapaistev oli Matti Nykäneni saavutus, kes võitis Soome võistkonnaga meeskondliku olümpiakulla ja tuli olümpiavõitjaks nii normaalmäel kui suurel mäel.

## Tulemused

### Normaalmägi




Finaal: 14. veebruar 
Osavõtjaid: 58
Riike: 19
**[[Suusahüpped 1984. aasta taliolümpiamängudel#Normaalmägi|Olümpiavõitja 1984]]**: Jens Weissflog, 
**[[1987. aasta põhja suusaalade maailmameistrivõistlused#Normaalmägi|Maailmameister 1987]] **: Jiri Parma, 
**[https://www.olympics.com/en/olympic-games/calgary-1988/results/ski-jumping/normal-hill-individual-men Ametlikud tulemused]**


### Suur mägi


				

Finaal: 23. veebruar 
Osavõtjaid: 55
Riike: 18
**[[Suusahüpped 1984. aasta taliolümpiamängudel#Suur mägi|Olümpiavõitja 1984]]**: Matti Nykänen, 
**[[1987. aasta põhja suusaalade maailmameistrivõistlused#Suur mägi|Maailmameister 1987]]**: Andreas Felder, 
**[https://www.olympics.com/en/olympic-games/calgary-1988/results/ski-jumping/large-hill-individual-men Ametlikud tulemused]**


### Meeskonna võistlus




Finaal: 24. veebruar
Osavõtjaid: 11 riiki
**[[1987. aasta põhja suusaalade maailmameistrivõistlused#Meeskonnavõistlus suurel mäel|Maailmameister 1987]]**:   Matti NykänenAri-Pekka NikkolaTuoma YlipulliPekka Suorsa

**[https://www.olympics.com/en/olympic-games/calgary-1988/results/ski-jumping/teams-men Ametlikud tulemused]**

Iga vooru ühe sportlase halvim hüpe langes välja. Suured favoriidid olid Soome ja Tšehhoslovakkia, samas kui pronksi nimel oodati kolmepoolset võitlust Norra, Jugoslaavia ja Austria vahel. Juba enne esimest hüpet palus Nykänen žüriil starti kolm väravat allapoole nihutada; seda tehti siis enne teist vooru. Noored Austria hüppajad esinesid veenvalt, samas kui "veteranid" Vettori ja Felder treener Paul Ganzenhuberi sõnul "kukkusid täielikult läbi".



## Medalid

{| class="wikitable" style="text-align:center;"
|- bgcolor="#efefef"
! colspan=6|  Calgary 1988 
|-

## Välislingid

*Tulemused sports-reference.com veebilehel
Aleksandr Poskrebõšev

**Aleksandr Nikolajevitš Poskrebõšev** (vene Александр Николаевич Поскрёбышев; 7. august 1891 Uspenskoje, Vjatka kubermang – 3. jaanuar 1965 Moskva) oli Nõukogude Liidu riigimees, poliitik ja parteitegelane.

Ta oli üle 20 aasta Jossif Stalini isiklik abi. Keskkomitee erisektori juht (Stalini sekretariaat, 1928–1952). Kindralmajor. Ta oli VSDT(b)P liige alates märtsist 1917.

Ta sündis aastal 1891 Uspenskojes Slobodskoi maakonnas Vjatka kubermangus (praeguse haldusjaotuse järele Slobodskoi rajoonis Kirovi oblastis). Pärast velskrikooli lõpetamist oli ta aastatel 1917–1918 varteitööl Barantšas. Aastatel 1918–1919 Turkestani eriarmee poliitilises osakonnas, aastatel 1919–1921 oli ta Zlatoustis ringkonna sõjalise revolutsioonikomitee esimees, seejärel – rajooni Tööliste ja Talupoegade Saadikute Nõukogu täitevkomitee esimees. Aastatel 1921–1922 oli ta parteitööl Ufas.

Aastal 1922 suunati ta tööle Moskvasse, ta töötas VK(b)P, ja NLKP–s: ta oli instruktor, asjade juhi asetäitja ja Jossif Stalini abi. Aastatel 1923–1924 oli ta ÜK(b)P Keskkomitee haldusosakonna juht, aastatel 1924–1929 ÜK(b)P peasekretäri abi. Aastal 1927 lõpetas ta Moskva Riikliku Ülikooli majandus-õigusteaduskonna.
Trinokkel

**Trinokkel** on Eesti ajaleht.

Ta ilmub alates märtsist 2025, iga kuu viimasel laupäeval, Postimehe vahel. 

Lehe toimetajad on Mihkel Kunnus ja Jaak-Kristian Sutt.
Kiviraidurimärk

**Kiviraidurimärk** ehk **täksurimärk** on tegija poolt valmis kiviplokile, kvaadrile vm raiddetailile sisse raiutud meistrimärk, mis võis tähistada kas töötegijat individuaalselt või ehitusüksust. Tavaliselt on kiviraidurimärk lihtne geomeetriline kujund või täht.

## Vaata ka
* Peremärk

## Viited

## Välislingid
* Steinmetzzeichen. - Deutsche Stiftung Denkmalschutz
* Steinmetzzeichen. - Dombau Wien
Suusahüpped 1992. aasta taliolümpiamängudel

**[[Suusahüpped]] [[1992. aasta taliolümpiamängud]]el** toimusid 9. veebruarist kuni 16. veebruarini. Toimumiskohaks oli Courchevelis asuv Tremplin du Prazi suusahüppekeskus.

Franci Petek, kes esindas nüüd äsja iseseisvunud Sloveeniat, oli valitsev maailmameister suurel hüppemäel, kuid 1991-92 hooaja domineerivaks figuuriks oli teismeliseealine sensatsioon Soomest Toni Nieminen. Nieminen võitis iga-aastase Nelja hüppemäe turnee 1992. aasta alguses ja saabus Albertville'i maailmakarika edetabelis juhtpositsioonil.

Kuueteistkümne aasta ja kaheksa kuu vanuselt oli Nieminen peaaegu kaks aastat noorem kui 1948. aasta taliolümpiamängude iluuisutamise meeste üksiksõidu võitja Dick Button ning 2010. aasta seisuga oli ta taliolümpiamängude ajaloo noorim meessoost individuaalmeister.

## Tulemused

### Normaalmägi


					

Finaal: 9. veebruar 
Osavõtjaid: 58
Riike: 16
**[[Suusahüpped 1988. aasta taliolümpiamängudel#Normaalmägi|Olümpiavõitja 1988]]**: Matti Nykänen, 
**[[1991. aasta põhja suusaalade maailmameistrivõistlused#Normaalmägi|Maailmameister 1991]] **: Heinz Kuttin, 
**[https://www.olympics.com/en/olympic-games/albertville-1992/results/ski-jumping/normal-hill-individual-men Ametlikud tulemused]**


### Suur mägi


										

Finaal: 16. veebruar 
Osavõtjaid: 59
Riike: 17
**[[Suusahüpped 1988. aasta taliolümpiamängudel#Suur mägi|Olümpiavõitja 1988]]**: Matti Nykänen, 
**[[1991. aasta põhja suusaalade maailmameistrivõistlused#Suur mägi|Maailmameister 1991]]**: Franci Petek, 
**[https://www.olympics.com/en/olympic-games/albertville-1992/results/ski-jumping/large-hill-individual-men Ametlikud tulemused]**


### Meeskonna võistlus




Finaal: 14. veebruar
Osavõtjaid: 14 riiki
**[[Suusahüpped 1988. aasta taliolümpiamängudel#Meeskonna võistlus|Olümpiavõitja 1988]]**: ***'<br><small>[[Ari-Pekka Nikkola]]<br>[[Matti Nykänen]]<br>[[Tuomo Ylipulli]]<br>[[Jari Puikkonen]]</small>
<br>'''[[1991. aasta põhja suusaalade maailmameistrivõistlused#Meeskonnavõistlus suurel mäel|Maailmameister 1991]]''':  ***'Ari-Pekka NikkolaMatti NykänenTuomo YlipulliJari Puikkonen

**[https://www.olympics.com/en/olympic-games/albertville-1992/results/ski-jumping/teams-men Ametlikud tulemused]**
Võistkond koosnes neljast sportlasest; iga võistkonna liige sooritas kaks hüpet, hinnates hüppe pikkust ja stiili.  punktiarvestuses arvestati iga vooru kolme parimat hüpet.



## Medalid

{| class="wikitable" style="text-align:center;"
|- bgcolor="#efefef"
! colspan=6|  Albertville 1992 
|-

## Välislingid

*Tulemused sports-reference.com veebilehel
Anne mõis (Tartu-Maarja)

**Anne mõis** (saksa keeles *Annenhof*) oli väike mõisaansambel, mis asus Tartu tänases kaguservas Annelinnas. Vasula rüütlimõisa alt majandatud karjamõisa viimaseks omanikuks oli Nicolai Gotthard von Stiernhielm.

## Etümoloogia
Eesti aladel leidus 14 mõisat, millele leidus saksakeelne vaste *Annenhof*. Enamik neist olid karjamõisad. Anne mõisa kohanimi on tuletatud varasemast Anne talust ning seostub naisenimega Anne, mis on teisend nimest Anna (heebrea keeles *Hannah*, mis tähendab *armu*). Tartu-Maarja kihelkonna alla kuulunud mõisa järgi on sealsamas nime saanud Anne luht, Anne kanal, Annelinn, Annemõisa tänav ja bussipeatus.

## Ajalugu
Anne ja Roosa taludest moodustatud karjamõisa hooneid teadaolevalt esimesena kujutanud maakaart pärineb aastast 1806.

1865. aastaks oli valminud praeguseks lammutatud peahoone Jaama tänava lõpust algava maantee lähedale, mis kulgeb Räpinasse. 19. sajandi teisel poolel toimus ilmselt suurem ümberehitus, millega mõisa juurde ehitati mitmeid maakividest ja tellistest majandushooneid ning rajati mõisapark. Teisele poole maanteed kujunes mõisa kalmukohast aja jooksul Rahumäe kalmistu.

Mõisahoonetest avanes hea vaade üle Tartu piirini ulatuva Anne luha, maastikule nii ühel kui ka teisel pool Emajõge.

1920.–1930. aastail üüriti mõisasüda linnale, seda kasutati kahe hoolekandeasutuse asutamiseks ja ülalpidamiseks. Nõukogude okupatsiooni kestel lisandusid individuaalelamud. 1990. aastate alguses kavandati hüljatud ja suuresti lagunenud peahoonesse tervisekeskust. Idee ei leidnud siiski teostust.

2006. aasta kevadel lammutati viimaks peahoone kahekorruseline telliskivivare, kõrvalhoonetest on tänaseks alles jäänud üksnes võlvkelder. Mõisaaegsest pargist on säilinud rühmiti istutatud tammed ning gootilik allee üle sajandi vanuste põlispärnadega.

### Kunstis
1852. aastal pälvis Georg Friedrich Schlater õlimaali "Tartu lähistelt ülesõit Anne mõisa" ("Überfahrt nach Annenhof b. Dorpat") eest *vabakunstniku* tiitli Peterburi Kunstide Akadeemialt.

## Annelinn

1960. aastate lõpust kerkis Anne luhale linna uus elamurajoon Annelinn, valdavalt viie- kuni üheksakorruseliste paneelmajadega. 1970. aastate alguses valmis Emajõega paralleelselt kulgev piklik Anne kanal, millest kaevatud pinnasega oldi täidetud soiseid alasid üle terve luha. Aastakümnetega on linnaosa kokku sulandunud Ihaste ja Lohkvaga.

## Vaata ka
*Tartu Eluringikeskus
*Emajõe luht
*Jaama mõis

## Viited

## Välislingid
*Tartu ilukirjanduses
*Ajapaik
Joosep Everts

**Joosep Everts** (4. veebruar (vkj)/ 17. veebruar 1916 Tallinn – 31. detsember 1951) oli eesti poksija.

Ta poksis Eesti Töölisspordiliidu süsteemis Tallinna Töölisspordiühingus, alates 1939. aasta lõpust ÜENÜ Tallinna osakonnas ja Nõukogude teise okupatsiooni ajal Tallinna Dünamos.

Ta oli kärbeskaalus (kuni 112 naela ehk 50,8&nbsp;kg) Eesti meister 1940. aastal ja Eesti NSV meister 1941. aastal.

Ta võitis 1939. aasta II Eesti mängude poksivõistlustel Tallinnas Tallinna võistlejana kärbeskaalus (kuni 112 naela ehk 50,8&nbsp;kg) esikoha.

Ta osales kärbeskaalus (kuni 112 naela ehk 50,8&nbsp;kg) Eesti–Läti maavõistlusel 1940. aastal ja 1941. aasta Eesti NSV ja Läti NSV sõpruskohtumisel ning võitis mõlemad kohtumised.

Ta osales kärbeskaalus (kuni 112 naela ehk 50,8&nbsp;kg) detsembris 1940 Tallinna Dünamo–Moskva Dinamo sõpruskohtumisel, kus ta kaotas oma kohtumise.

## Edasine elukäik
Ta mobiliseeriti suvel 1941 Nõukogude sõjaväkke. Ta olevat langenud Nõukogude–Saksa sõjas, kuid Rahvastikuregistri järgi suri ta 31. detsembril 1951 Eestis.

## Viited

## Kirjandus
*"Uus kärbes" – Joosep Everts". Uudisleht nr 53, 25. veebruar 1940. Lk 8

## Välislingid
*Joosep Evertsi sporditulemused
*Geni.com
Suusahüpped 1994. aasta taliolümpiamängudel

**[[Suusahüpped]] [[1994. aasta taliolümpiamängud]]el** toimusid 20. veebruarist kuni 25. veebruarini Lysgårdsbakkenis.

Silmapaistvaid hüppajaid oli kaks, norralane Espen Bredesen, kes võitis kahel individuaalalal kulla ja hõbeda. Jens Weissflog tuli suurel mäel olümpiavõitjaks ja oma teise kuldmedali sai  ta Saksamaa võistkonnaga võistkondlikus võistluses. Jens Weissflog oli ainus Sarajevo päevilt (1984. aasta) pärit võitja, kes kordas oma võitu Lillehammeris, ja see juhtus pärast seda, kui tema karjäär seiskunud oli, kuna ta ei suutnud kohaneda V-tehnika uute nõuete ja Saksamaa taasühinemisjärgse treeningusüsteemiga.

## Tulemused

### Normaalmägi


					

Finaal: 25. veebruar 
Osavõtjaid: 58
Riike: 19
**[[Suusahüpped 1992. aasta taliolümpiamängudel#Normaalmägi|Olümpiavõitja 1992]]**: Ernst Vettori, 
**[[1993. aasta põhja suusaalade maailmameistrivõistlused#Normaalmägi|Maailmameister 1993]] **: Masahiko Harada, 
**[https://www.olympics.com/en/olympic-games/lillehammer-1994/results/ski-jumping/normal-hill-individual-men Ametlikud tulemused]**


### Suur mägi


																	

Finaal: 20. veebruar 
Osavõtjaid: 58
Riike: 19
**[[Suusahüpped 1992. aasta taliolümpiamängudel#Suur mägi|Olümpiavõitja 1992]]**: Toni Nieminen, 
**[[1993. aasta põhja suusaalade maailmameistrivõistlused#Suur mägi|Maailmameister 1993]]**: Espen Bredesen, 
**[https://www.olympics.com/en/olympic-games/lillehammer-1994/results/ski-jumping/large-hill-individual-men Ametlikud tulemused]**
Kümme aastat pärast võitu olümpia normaalmäel Sarajevos 1984. aastal võitis Weissflog veel ühe olümpia individuaalse kuldmedali.


### Meeskonna võistlus




Finaal: 22. veebruar
Osavõtjaid: 12 riiki
**[[Suusahüpped 1992. aasta taliolümpiamängudel#Meeskonna võistlus|Olümpiavõitja 1992]]**: ***'<br><small>[[Ari-Pekka Nikkola]]<br>[[Mika Laitinen]]<br>[[Risto Laakkonen]]<br>[[Toni Nieminen]]</small>
<br>'''[[1993. aasta põhja suusaalade maailmameistrivõistlused#Meeskonnavõistlus suurel mäel|Maailmameister 1993]]''':  ***'Bjørn MyrbakkenHelge BrendryenØyvind BergEspen Bredesen

**[https://www.olympics.com/en/olympic-games/lillehammer-1994/results/ski-jumping/teams-men Ametlikud tulemused]**
Suusahüppevõistlus toimus tolleaegse valemi järgi, kus võistlejad sooritasid ühe hüppe kahes voorus. Võistkondliku võistluse reegleid aga muudeti. Varasematel olümpiamängudel sooritasid neli võistlejat kahes voorus kaks hüpet, kuid võistkonna tulemus liideti kolme parima katse põhjal. Lillehammeri mängudel arvestati võistkonna tulemusse kõik võistlejate hüpped.


## Medalid

{| class="wikitable" style="text-align:center;"
|- bgcolor="#efefef"
! colspan=6|  Lillehammer 1994 
|-

## Välislingid

*Tulemused sports-reference.com veebilehel
Jamālpur

**Senjagane** on linn, mis asub vana Brahmaputra jõe kaldal Mejmenseini piirkonnas. See on Senjagane linnaosa ja Senjagane Seder alampiirkonna halduskeskus. Vastavalt Bangladesh 2022. aasta rahvaloendusele on Senjagane rahvaarv 158 873. See teeb sellest Bangladeshis 31. suurima linna.

## Viited
Iisraeli välisministeerium

**Iisraeli välisministeerium** (heebrea keeles מִשְׂרַד הַחוּץ, *Misrad HaHutz*; araabia keeles وزارة الخارجية الإسرائيلية) on Iisraeli Riigi välisministeerium. Selle ülesanne on rakendada Iisraeli välispoliitikat ja edendada majandus-, kultuuri- ja teadusalaseid suhteid teiste riikidega.

Välisministeeriumi hoone asub valitsuskvartalis Jeruusalemma Givat Rami linnaosas. Aastast 2024 on välisminister Gideon Sa'ar.

## Iisraeli välisministrite loend
Iisraeli välisministeeriumit juhib välisminister (heebrea keeles שר החוץ, *Sar HaHutz*). Ta on pärast peaministrit ja kaitseministrit valitsuskabineti üks tähtsamaid liikmeid.

### Asevälisministrid

## Vaata ka
* Iisraeli välispoliitika

## Viited

## Välislingid
* Koduleht (heebrea keeles)
Suusahüpped 1998. aasta taliolümpiamängudel

**[[Suusahüpped]] [[1998. aasta taliolümpiamängud]]el** toimusid 11. veebruarist kuni 17. veebruarini Hakuba suusahüpete staadionil.

Suusahüpetes oli kaks edukamat sportlast. Jaapanlane Kazuyoshi Funaki ja soomlane Jani Soininen võitsid individuaalvõistlustel mõlemad kuld- ja hõbemedali. Funaki saavutas Jaapani võistkonnaga veel ühe võidu.

## Tulemused

### Normaalmägi


						

Finaal: 11. veebruar 
Osavõtjaid: 62
Riike: 19
**[[Suusahüpped 1994. aasta taliolümpiamängudel#Normaalmägi|Olümpiavõitja 1994]]**: Espen Bredesen, 
**[[1997. aasta põhja suusaalade maailmameistrivõistlused#Normaalmägi|Maailmameister 1997]] **: Janne Ahonen, 
**[https://www.olympics.com/en/olympic-games/nagano-1998/results/ski-jumping/normal-hill-individual-men Ametlikud tulemused]**


### Suur mägi


																	

Finaal: 15. veebruar 
Osavõtjaid: 62
Riike: 19
**[[Suusahüpped 1994. aasta taliolümpiamängudel#Suur mägi|Olümpiavõitja 1994]]**: Jens Weissflog, 
**[[1997. aasta põhja suusaalade maailmameistrivõistlused#Suur mägi|Maailmameister 1997]]**: Masahiko Harada, 
**[https://www.olympics.com/en/olympic-games/nagano-1998/results/ski-jumping/large-hill-individual-men Ametlikud tulemused]**



### Meeskonnavõistlus




Finaal: 17. veebruar
Osavõtjaid: 13 riiki
**[[Suusahüpped 1994. aasta taliolümpiamängudel#Meeskonna võistlus|Olümpiavõitja 1994]]**: ***'<br><small>[[Hansjörg Jäkle]]<br>[[Christof Duffner]]<br>[[Dieter Thoma]]<br>[[Jens Weissflog]]</small>
<br>'''[[1997. aasta põhja suusaalade maailmameistrivõistlused#Meeskonnavõistlus suurel mäel|Maailmameister 1997]]''':  ***'Ari-Pekka NikkolaJani SoininenMika LaitinenJanne Ahonen

**[https://www.olympics.com/en/olympic-games/nagano-1998/results/ski-jumping/teams-men Ametlikud tulemused]**



## Medalid

{| class="wikitable" style="text-align:center;"
|- bgcolor="#efefef"
! colspan=6|  Nagano 1998 
|-

## Välislingid

*Tulemused sports-reference.com veebilehel
Vladislav Kondratovič

**Vladislav Kondratovič** (poola keeles *Władysław Kondratowicz*; sündinud 25. veebruaril 1972 Nemėžises Vilniuse rajoonis) on poola rahvusest Leedu poliitik; ta kuulub erakonda *Lietuvos lenkų rinkimų akcija – Krikščioniškų šeimų sąjunga* (*Akcja Wyborcza Polaków na Litwie – Związek Chrześcijańskich Rodzin*). Ta on 12. detsembrist 2024 Leedu siseminister Gintautas Paluckase valitsuses.

## Elulugu
Ta sündis aastal 1972 Nemėžises Vilniuse rajoonis. Ta lõpetas keskkooli Nemėžises. Aastal 2002 lõpetas ta Gediminase-nimelise Vilniuse Tehnikaülikooli juhtimisteaduskonna.

Alates 1990. aastatest on ta töötanud erinevatel ametikohtadel eraettevõtetes, sealhulgas ettevõtete "Virtuvės pasaulis" (1998–1999) ja "Vokė-3" (1999–2001) presidendina. Aastatel 2001–2006 oli ta "East Trading Company" logistikadirektor ja juht, seejärel ettevõtte "Buteka" müügijuht ja ettevõtte "Elektromarkt" projektijuht. 2006. aastal sai temast spordi- ja turismifirma "Optimalietis" president.

Aastatel 2007–2013 töötas ta Vilniuse rajooni administratsioonis, kus ta pidas järgmisi ametikohti: investeerimisosakonna juhataja (kuni 2011. aastani) ja administratsiooni direktori asetäitja. Samal ajal, aastatel 2009–2011, oli ta Vilniuse ringkonna kohalike projektide koordinaator.

Aastal 2007 liitus ta Leedu Poolakate Valimisaktsiooniga. 2008. aasta Leedu parlamendivalimistel kandideeris ta Leedu poolakate valimisaktsiooni nimekirjas seimi, kuid ebaõnnestunult. 2011. aasta kohalikel valimistel valiti ta Leedu poolakate valimisaktsiooni nimekirjas Vilniuse ringkonnavolikokku, kuid ta astus kohalt tagasi.

Aastatel 2013–2014 oli ta Leedu kommunikatsiooniministri asetäitja. 2015. aastal töötas ta parlamendi assistendina, samal aastal valiti ta Vilniuse ringkonnavolikokku. Seejärel asus ta kommunikatsiooniministeeriumi osakonna direktori asetäitja ametikohale. Aastatel 2016 ja 2020 kandideeris ta uuesti parlamendivalimistel. Vahepeal, 2019. aastal, asus ta taas kommunikatsiooniministri asetäitja ametikohale, mille ametiaeg lõppes 2020. aastal. Hiljem juhtis ta samas ministeeriumis maantee- ja õhutranspordi poliitikarühma.

2023. aasta mais usaldas vastvalitud linnapea Robert Duchniewicz talle Vilniuse rajooni administratsiooni direktori ametikoha. 2024. aasta novembris kuulutati ta moodustatava Gintautas Paluckase valitsuse (Leedu Sotsiaaldemokraatlikust Parteist) siseministri kandidaadiks. Ta asus sellele ametikohale sama aasta 12. detsembril.
Ērmuižas

**Ērmuižas** on küla (*mazciems*) Lätis Valmiera piirkonnas Naukšēni vallas. Küla asub valla kaguosas Atse jõe kaldal.

2008. aastal oli külas 10 elanikku.

## Viited
Võru (heraldika)

**Võru** (prantsuse keeles *anneau* 'sõrmus', *annelet*, inglise keeles *annulet*) on heraldikas tavaline vapikujund, mida võib kirjeldada rõnga või õõnsa rondellina.

## Kirjeldus
Võru on lihtne ümmargune rõngas. Vapikujund ilmub kasutusse 13. sajandi keskpaigas. Varastes vapikirjeldustes on see õõnes rondell, kuid hiljem kirjeldatakse seda omaette kujundina.

Kui vapil on mitu võru, paiknevad need tavajuhul eraldi, kuid võivad olla ka põimunud.

## Kasutamine
Prantsusmaa heraldikas tähistab see sõrmust ja on rauast või väärismetallist ring, usalduse ja autoriteedi märk, mis kiriklikus kontekstis sümboliseerib prelaadi liitu kirikuga. Hõbedane võru sümboliseeris abielutruudust, kuldne võru mustal väljal abielu. Väikesi võrusid kasutatakse Prantsusmaa vappidel mitmekaupa.

Inglismaa heraldikas ei kasutata vapil enam kui kolme võru. Inglismaa heraldikas on võru lisaks tavalisele vapikujundile ka viienda poja kadentsimärk.

## Näited

Blason famille fr de Prunelé.svg|De Prunelé perekonna vapp
Blason Chalon Ville.svg|Chalon-sur-Saône'i vapp
Brienz Brinzauls wappen.svg|Brienzi vapp
Võru valla vapp 2017.svg|Võru valla vapp



## Viited
Rullisornament

**Rullisornament** (saksa keeles *Rollwerk*) on 16. sajandi arhitektuuris ja tarbekunstis levinud kaunistus, mille põhielemendiks oli rullitõmbunud otstega lint või liist. Rullisornamenti kasutati sageli kartuššide ja muude raamistuste kujundamisel, sealhulgas trükistes, ja seda kombineeriti sageli pealisornamendiga.

Rullisornament ilmus kasutusse Fontainebleau koolkonnaga 16. sajandi esimesel poolel ja levis hollandlaste (Cornelis Floris, Peter Flötner) mustriraamatute vahendusel mujale Euroopasse.

## Näited

Fontainebleau 047.jpg|Mehe skulptuur toetumas rullisornamendiga kartušile. Fontainebleau loss.
Johannes Kentmann, Kräuterbuch von 1563 (SLUB Dresden, Mscr.Dresd.B.71, Bl. 1r).jpg|Johannes Kentmanni taimeraamatu tiitelleht, 1563
Fotothek df tg 0007517 Druckermarke ^ Druckersignet ^ Signet ^ Druckerzeichen ^ Rollwerk.jpg|Erasmus Reinholdi signeet, 1585
Fotothek df tg 0004396 Druckermarke ^ Signet ^ Druckersignet ^ Druckerzeichen ^ Öllampe ^ Rollwerk.jpg|Thomas Erastuse signeet, 1574


## Vaata ka
* pahkmikornament

## Viited
Suusahüpete olümpiamedalistide nimekiri

See on **suusahüpete olümpiamedalistide täielik nimekiri**.

Suusahüpete olümpiavõitjate nimekiri võistluste kaupa, kõik võitjad, samuti teise ja kolmanda koha saavutajad taliolümpiamängudel suusahüpetes alates esimestest taliolümpiamängudest 1924. aastal.

Lisaks on loetletud kõik olümpiavõitjad, sealhulgas võistkondlike võistluste medalid. 

## Mehed

### Suur mägi
Michael Madsen (Taani filmilavastaja)

**Michael Madsen** (sündinud 1971) on taani filmirežissöör ja näitleja.

Tema tehtud on film "Igavene haud" (2010).
New Game!

**New Game!** on Shōtarō Tokunō Jaapani mangasari, mis ilmus Houbunsha seinen mangaajakirjas Manga Time Kirara Carat 2013. aasta jaanuarist kuni 2021. aasta augustini. Doga Kobo anime-teleseriaali kohandamine oli Jaapanis eetris 2016. aasta juulist septembrini, teine ​​hooaeg 2016. juulist 7. septembrini.

## Kokkuvõte
Keskkooli lõpetanud Aoba Suzukaze, kes on nooremana saanud inspiratsiooni konkreetse videomängu tegelaskujudest, asub tööle tegelaskujundajana videomängu arendaja Eagle Jumpi juures. Töötades videomängude tegelaste modelleerimise ja kujundamise kallal, tutvub ta tegelaskujude osakonna naiskolleegidega ja ka ettevõtte sees olevate kolleegidega.

## Tegelased

* Aoba Suzukase
* Ko Yagami
* Rin Toyama
* Hifumi Takimoto
* Hajime Shinoda
* Yun Iijima
* Nene Sakura
* Umiko Ahagon
* Shizuku Hazuki
* Christina Wako Yamato
* Momiji Mochizuki
* Tsubame Narumi
* Hotaru Hoshikawa
* Chinatsu Hidaka
Suur-soldataara

**Suur-soldataara** (*Ara ambiguus*) on papagoilaste sugukonda kuuluv linnuliik.

## Välimus
Suur-soldataara on 77–85 cm pikk. Tiib on 356–422 mm pikk, saba 330–468 mm, nokk 65–81 mm, jookse 34–41 mm. Kaalub 1265–1430 g.

Suur-soldataara sulestik on peamiselt roheline. Otsaesine on punane, kukal on sinakas. Hoosuled on sinised. Tiiva alakülg on kollane. Keskmised sabasuled on punased, äärmised sinised. Nokk on must, jalad hallid. Silmad on kollased. Sarnaneb välimuselt soldat-aaraga.

Noorlindude sulestik on tuhmimat tooni. Sabaots on tuhmkolane. Silmad on pruunid.

## Alamliigid ja levik
Liigil on kaks alamliiki:
* *A. a. ambiguus* (Bechstein, 1811) – Hondurasest Colombiani
* *A. a. guayaquilensis* Chapman, 1925 – Ecuadoris

Elavad niisketes metsades. Panamas võivad elada kuni 1500 m kõrgusel merepinnast.

## Toitumine
Toituvad õli-tonkapuu, härjapuu ja viigipuu viljadest.

## Pesitsemine
Costa Ricas pesitsevad detsembrist aprillini, Ecuadoris maist oktoobrini. Pesa asub puuõõnes. Kurnas on 2–3 muna, mida emaslind haub 29 päeva. Pojad saavad lennuvõimeliseks 11 nädala vanuselt.

## Eluiga
Suur-soldataara võib elada 34-aastaseks.

## Viited

## Välislingid
Truth Social

**Truth Social** (stiliseeritud **TRUTH**) on Ameerika Ühendriikides asutatud sotsiaalmeediaplatvorm. See kuulub Ameerika Ühendriikide presidendi Donald Trumpi ettevõttele Trump Media & Technology Group (TMTG). Truth Socialit on nimetatud Twitteri koopiaks, selle eesmärk on pakkuda Twitterile ja Facebookile alternatiivi. Truth Sociali peamised konkurendid on Parler, Gab ja Mastodon. Selle *[[back-end]]* on samuti Mastodon.

Truth Social loodi veebruaris 2022. Sama aasta keskpaigaks tekkisid rahalised ja regulatoorsed probleemid. Platvormi äpp ei olnud algul saadaval Google Play poes vastuolude tõttu Google'i poliitikatega, mis käsitlevad ähvardamist füüsilise vägivallaga ja vägivalla õhutamist. Oktoobris 2022 muutis Truth Social oma sise-eeskirju ning rakendus pääses Google Play poe valikusse.

Märtsis 2024 oli Truth Sociali rakendus Apple'i App Store'i poes sotsiaalmeediaäppide kategoorias allalaadimiste arvult 38. kohal. Similarweb paigutas Truth Sociali uudiste ja meedia kategoorias 203. kohale (konkurentidest oli Gab 154. kohal ja Parler 1052. kohal). Trump hindas aprillis 2023 lehe väärtuseks 5–25 miljonit dollarit.

Oktoobris 2023 teatas Truth Sociali rahastamiseks loodud fond, et maksab investoritele tagasi 1 miljardit dollarit. Novembris 2023 hindas ettevõte, et Truth Social on kandnud vähemalt 31,5 miljonit dollarit kahjumit. Märtsis 2024 ühines rahastamiseks loodud ettevõte TMTG-ga ning läks NASDAQ-i börsile indeksiga DJT.

Mais 2024 teatas TMTG, et sama aasta esimeses kvartalis kanti 327,6 miljonit dollarit kahjumit, mis tulenes peamiselt ettevõtte aktsiaturule viimisest. Sissetulekuid oli 770 000 dollari ulatuses.

## Vaata ka
* Suhtlusvõrgustike loend
* Sotsiaalmeedia ja Donald Trump

## Viited

## Välislingid
* Koduleht
Messy

"**Messy**" on Briti laulja Lola Youngi laul. See ilmus 30. mail 2024 ning on ühtlasi ka kuues singel tema teiselt stuudioalbumilt "This Wasn't Meant for You Anyway" (2024). See sai sotsiaalmeediakeskkonnas TikTok väga populaarseks ning jõudis Suurbritannia singlite edetabelis esikohale. Väljaspool Ühendkuningriiki jõudis laul edetabelites esikohale ka Austraalias, Belgias, Horvaatias, Iirimaal ja Iisraelis. Laul jõudis edetabelites esikümnesse ka mitmes teises riigis nagu Austrias, Kanadas, Taanis, Prantsusmaal, Saksamaal, Kreekas, Lätis, Luksemburgis, Hollandis, Uus-Meremaal, Norras, Rootsis ja Šveitsis. Billboard Hot 100 singlite edetabelis jõudis laul 14. kohale.

## Välislingid

* Laulu "Messy" video Youtube.com
Aivar Raigla

**Aivar Raigla** (22. märts 1956 – 28. juuni 2025) oli eesti trompetist ja orkestrijuht.

Ta lõpetas Tartu Elleri muusikakooli ning töötas aastatel 1982–1988 Eesti Raadio estraadiorkestris. 1980. aastate alguses liitus ta ansambliga Laine saatemuusikute koosseisu, kus ta mängis trompetit ja 1986. aastal ansambliga Modern Fox. 1987. aastal osales ta Modern Foxi koosseisus Moskvas üleliidulisel noorte estraadiartistide konkursil, kus ansambel pälvis *'grand prix*’. 1988. aastal alustas Raigla tegevust Eesti Riiklikus Filharmoonias, kus jätkus ansambli Modern Fox üleliiduline kontserttegevus.

Eesti iseseisvuse taastamisel alustas Raigla 1992. aasta sügisel Kaitseväe orkestri loomist. Tema juhtimisel kasvas orkestrist ligi 40-liikmeline koosseis, olles üks suurimaid orkestreid Eestis. Ta lõpetas teenistuse 2006. aastal kapteni auastmes, olles üks Kaitseväe orkestri kolmest ohvitserist.

Hiljem tegutses Raigla pedagoogina, juhendades noori muusikuid nii pilliõpetajana kui ka orkestrijuhina.

## Viited
Haldur Liinar

**Haldur Liinar** (kuni 23. märtsini 1936 **Bernhard Paulson**; 15. märts 1919 Petrogradi kubermang – 4. aprill 2003 Spokane'i maakond, Washingtoni osariik, USA) oli eesti poksija.

## Poksijana
Ta sai Eesti meistrivõistlustel raskekaalus (üle 175 naela ehk 79,4 kg) 1939. aastal 2. koha ja 1940. aastal samuti 2. koha.

Ta sai 1939. aastal II Eesti Mängude poksivõistlusel Tallinna  võistlejana raskekaalus (üle 175 naela ehk 79,4 kg) 3. koha.

## Edasine elukäik
Ta õppis 1942. aastal Tallinna Konservatooriumis.

Ta põgenes 1944. aastal Rootsi. Ta tegeles oma muusikahariduse täiendamisega ise, käies näiteks Roomas eraõpetaja juures.

Ta läks veebruaris 1962 elama USA-sse.

## Viited

## Välislingid
*Haldur Liinari sporditulemused
*Geni.com
* Haud Tallinna Aleksander Nevski kalmistul
Jhon Arias

**Jhon Adolfo Arias Andrade** (sündinud 21. septembril 1997 Quibdós) on Colombia jalgpallur, kes mängib äärepoolkaitsja või ründava poolkaitsjana Brasiilia kõrgliigaklubis Fluminense ja Colombia jalgpallikoondises.

Ta kuulus noorena Mehhiko klubide Dorados de Sinaloa ja Club Tijuana süsteemi. Ta naasis kodumaale 2018. aastal, kui liitus klubiga Patriotas. 2018. aastal debüteeris ta Colombia esiliigaklubis Llaneros, kus mängis Patriotasest laenul. Patriotase meeskonnas mängis Arias Colombia kõrgliigas 2019. aastal. Seejärel mängis ta Colombia kõrgliigas 2020. aastal América de Cali ja 2021. aastal Independiente Santa Fe meeskonnas. 2020. aastal tuli ta América de Caliga Colombia meistriks.

2021. aasta augustis sõlmis ta nelja-aastase lepingu Fluminensega. 2023. aastal võitis ta Fluminensega klubi ajaloo esimese Copa Libertadorese. Samal aastal valiti Arias Copa Libertadorese sümboolesse koosseisu.

Colombia jalgpallikoondises debüteeris Arias 5. juunil 2022 sõprusmängus Saudi Araabia vastu. Koondisekarjääri esimese värava lõi ta 26. märtsil 2024 sõprusmängus Rumeenia vastu. Ta kuulus Colombia koondisse 2024. aasta Copa Américal, mille finaalis kaotati Argentinale 0:1. Arias kuulus turniiril algkoosseisu kõigis mängudes.

## Saavutused
;América de Cali
*Categoría Primera A: 2020
;Fluminense
*Copa Libertadores: 2023
*Recopa Sudamericana: 2024
*Campeonato Carioca: 2022, 2023

## Viited